Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts "Grozījumi Ministru kabineta 2015. gada 3. februāra noteikumos Nr. 60 "Kārtība, kādā piešķir valsts un Eiropas Savienības atbalstu pasākumam "Ražotāju grupu un organizāciju izveide"" |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 06.07.2021. |
|  |  |
| Saskaņošanas dalībnieki | Finanšu ministrija |
|    | Tieslietu ministrija |
|  | Valsts kanceleja |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus  |  | Finanšu ministrijas, Tieslietu ministrijas, Valsts kancelejas |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | ­ | **Finanšu ministrija (29.06.2021.)** Ņemot vērā, ka atbalsts Ministru kabineta 2015.gada 3.februāra noteikumu Nr.60 “Kārtība, kādā piešķir valsts un Eiropas Savienības atbalstu pasākumam “Ražotāju grupu un organizāciju izveide”” (turpmāk – noteikumi Nr.60) ietvaros tiek sniegts saskaņā ar Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas regula Nr.1407/2013), un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C‑349/17 (ECLI:EU:C:2019:172)), lūdzam precizēt noteikumu projekta 6.punktu attiecībā uz tajā ietverto 5.6 punktu, paredzot komercdarbības atbalsta atgūšanu kopā ar procentiem, ja ir pārkāpti komercdarbības atbalsta nosacījumi, piemēram, šādā redakcijā: “*Ja tiek konstatēts, ka ir pārkāptas Komisijas regulas Nr.1407/2013 prasības atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu atbilstoši Komercdarbības atbalsta kontroles likuma V nodaļas nosacījumiem.*” Papildus lūdzam attiecīgi papildināt arī anotāciju. | **Ņemts vērā.** | 6.Papildināt noteikumus ar 5.5 un 5.6 punktu šādā redakcijā:"5.5 Datums, kad pieņemts lēmums par atbalsta piešķiršanu saskaņā ar regulu Nr. 1407/2013, ir *de minimis* atbalsta piešķiršanas datums.5.6 Ja tiek konstatēts, ka ir pārkāptas regulas Nr. 1407/2013 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto komercdarbības atbalstu atbilstoši Komercdarbības atbalsta kontroles likuma V nodaļas nosacījumiem." |
| 2. | ­ | **Finanšu ministrija (29.06.2021.)** Ņemot vērā, ka *de minimis* veidlapā tiek sniegta informācija par atbalsta pretendenta viena vienota uzņēmuma līmenī saņemto *de minimis* atbalstu, lūdzam precizēt noteikumu projekta 17.punktā izteikto 35.1.2.apakšpunktu šādā redakcijā: “*35.1.2. uzskaites veidlapu par atbilstīgās mežsaimniecības pakalpojumu kooperatīvās sabiedrības viena vienota uzņēmuma līmenī saņemto de minimis atbalstu*;” | **Ņemts vērā.** | 35.1.2. uzskaites veidlapu par atbilstīgās mežsaimniecības pakalpojumu kooperatīvās sabiedrības viena vienota uzņēmuma līmenī saņemto *de minimis* atbalstu; |
| 3. | ­ | **Finanšu ministrija (29.06.2021.)** Ņemot vērā, ka ar noteikumu projekta 19.punktā iekļautie grozījumi paredz papildināt noteikumus Nr.60 ar šādām attiecināmajām izmaksām:* + programmatūras un aprīkojuma iegādes izmaksas digitālo risinājumu ieviešana;
	+ ražošanas iekārtu, specializēto transportlīdzekļu aprīkojuma un laboratoriju aprīkojuma iegādes izmaksas;
	+ laboratorisko izmeklējumu izmaksas;
	+ kooperatīva darbinieku un kooperatīva biedru izglītošanas un kvalifikācijas celšanas izmaksas;
	+ darba samaksa (tajā skaitā darba devēja valsts sociālās apdrošināšanas obligātās iemaksas) biroja darbiniekiem;
	+ mārketinga, noieta veicināšanas un tirgvedības, tajā skaitā patērētāju informētības, izdevumi,

lūdzam papildināt anotācijas I sadaļas 2.punktu ar informāciju attiecībā uz demarkāciju un papildinātību ar darbības programmas “Izaugsme un nodarbinātība” specifiskajiem atbalsta mērķiem (turpmāk – SAM) un tajos iekļautajām attiecināmajām izmaksām. Vēršam uzmanību, ka dažu SAM ietvaros ir iespējams veikt līdzīgas aktivitātes. Papildus lūdzam anotācijā arī norādīt, kuras institūcijas nodrošinās augstāk minēto demarkāciju.   | **Ņemts vērā.** | Papildināts anotācijas I sadaļas 2.punkts. |
| 4. | ­ | **Finanšu ministrija (29.06.2021.)** Noteikumu projekta 19.punktā ietvertais 38.326.apakšpunkts paredz noteikt, ka attiecināmi ir mārketinga, noieta veicināšanas un tirgvedības, tajā skaitā patērētāju informētības, izdevumi, tomēr vēršam uzmanību, ka Komisijas regulas Nr.1407/2013 1.panta 1.punkta d) apakšpunkts paredz ierobežojumu sniegt atbalstu ar Komisijas regulu Nr.1407/2013 tādām darbībām, kas saistītas ar eksportu uz trešajām valstīm vai dalībvalstīm. Ievērojot minēto, lūdzam anotāciju papildināt ar skaidrojumu, ka attiecībā uz noteikumu projekta 19.punktā ietvertā 38.326.apakšpunktā minētajām izmaksām Lauku atbalsta dienests vērtēs katra atsevišķa projekta atbilstību šim Komisijas regulas Nr.1407/2013 nosacījumam un nodrošinās, ka atbalsts nav tiešā mērā saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbībām. Vienlaikus lūdzam anotāciju papildināt arī ar detalizētāku skaidrojumu un piemēriem, kādas izmaksas plānots attiecināt saskaņā ar 38.326.apakšpunktu. | **Ņemts vērā** | Papildināts anotācijas I sadaļas 2.punkts. |
| 5. | ­ | **Finanšu ministrija (29.06.2021.)** Lūdzam precizēt noteikumu projekta 19.punktā ietverto 38.34 punktu tā, lai tas korekti atspoguļotu to, ka gadījumos, kad pievienotās vērtības nodoklis ir atgūstams, tas nav attiecināms.  | **Ņemts vērā.** | 38.34 Atbalsta attiecināmajās izmaksās neiekļauj pievienotās vērtības nodokli, ja tas ir atgūstams no valsts saskaņā ar pievienotās vērtības nodokli reglamentējošiem tiesību aktiem. |
| 6.  | ­ | **Finanšu ministrija (29.06.2021.)** Ņemot vērā, ka noteikumu projekta 19.punktā ietvertie grozījumi paredz atbalsta kumulāciju un atbalsta sniedzējam ir jānodrošina kumulācijas normu pārbaude, lai to izdarītu, atbalsta saņēmējam ir jāiesniedz visa informācija par citu plānoto un piešķirto valsts atbalstu, par tām pašām attiecināmajām izmaksām vai citu valsts atbalstu tam pašam riska finansējuma pasākumam, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu un atbalsta intensitāti. Attiecīgi lūdzam papildināt noteikumu projektu ar šo nosacījumu. | **Ņemts vērā.** | 38.36 Ievērojot regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. un 2. punktu, šo noteikumu [38.1 punktā](https://likumi.lv/ta/id/272135#p38.1) minēto *de minimis* atbalstu var kumulēt gan ar citu *de minimis* atbalstu līdz regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā vai citās *de minimis* atbalsta regulās noteiktajiem attiecīgajiem robežlielumiem, gan ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja ar šo kumulāciju netiek pārsniegta attiecīgā maksimālā atbalsta intensitāte vai atbalsta summa, kas noteikta citā valsts atbalsta programmā vai Eiropas Komisijas lēmumā. Ja atbalstu kumulē ar citu plānoto un piešķirto valsts atbalstu par tām pašām attiecināmajām izmaksām vai citu valsts atbalstu tam pašam riska finansējuma pasākumam, atbilstīgā kooperatīvā sabiedrība iesniedz Lauku atbalsta dienestā informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu. |
| 7. |  | **Finanšu ministrija (29.06.2021.)** Ņemot vērā, ka *de minimis* veidlapa ir viens no atbalsta pretendenta iesniedzamajiem dokumentiem, lūdzam redakcionāli precizēt noteikumu projekta 19.punktā ietverto 38.38punktu, nosakot *de minimis* atbalsta uzskaites sistēmas veidlapu kā vienu no atbalsta pretendenta Lauku atbalsta dienestā iesniedzamajiem dokumentiem, vai paredzot, ka veidlapas reģistrācijas numurs ir norādāms iesniegumā (10.pielikumā), attiecīgi grozot arī noteikumu Nr.60 10.pielikumu. | **Ņemts vērā.**Attiecīgi papildināts noteikumu 10. pielikums. |  |
| 8. |  | **Tieslietu ministrija (28.06.2021.)**Vēršam uzmanību, ka noteikumu projekta 13. punktā izteiktais Ministru kabineta 2015. gada 3. februāra noteikumu Nr. 60 "Kārtība, kādā piešķir valsts un Eiropas Savienības atbalstu pasākumam "Ražotāju grupu un organizāciju izveide"" (turpmāk – Noteikumi) 23.  punkts nosaka tiesības atbalsta pretendentam Lauku atbalsta dienesta lēmumā par projekta iesnieguma apstiprināšanu noteiktajā termiņā četras reizes pieprasīt priekšapmaksu. Turpretim Noteikumu spēkā esošajā redakcijā atbalsta pretendentam ir noteiktas tiesības pieprasīt priekšapmaksu piecas reizes, t.i., noteikumu projektā noteikti stingrāki, nelabvēlīgāki nosacījumi attiecībā uz atbalsta pretendentiem, nekā tie noteikti Noteikumos. Pamatojoties uz iepriekš minēto, lūdzam izvērtēt minēto grozījumu nepieciešamību un pamatot to noteikumu projekta anotācijā.  | **Ņemts vērā.** | Papildināts anotācijas I sadaļas 2. punkts. |
| 9. | Anotācijas II sadaļas 1.punkts | **Valsts kanceleja (22.06.2021.)**Lūdzam pilnveidot anotācijas II sadaļas 1.punktu, atspoguļojot visas mērķgrupas, kuras skar izstrādātais noteikumu projekts. Projekts attiecas arī uz Lauku atbalsta dienestu un augļu un dārzeņu ražotāju grupām vai organizācijām, kurām ir piešķirts atbalsts 2004.–2006. gada un 2007.–2013. gada plānošanas perioda pasākumā "Ražotāju grupas" un 2014.–2020. gada plānošanas perioda pasākumā "Ražotāju grupu un organizāciju izveide". | **Ņemts vērā**. | Papildināts anotācijas II sadaļas 1. punkts. |
| 10. | Anotācijas II sadaļas 2. un 3.punkts | **Valsts kanceleja (22.06.2021.)**Lūdzam papildināt anotācijas II sadaļas 2. un 3.punktu atbilstoši Ministru kabineta 2009.gada 15.decembra instrukcijai Nr.19 "Tiesību akta projekta sākotnējās ietekmes izvērtēšanas kārtība", norādot izmaiņas pienākumos mērķgrupai un nepieciešamības gadījumā veicot administratīvo izmaksu monetāro novērtējumu. Noteikumu projekts paredz jaunu informācijas sniegšanas pienākumu – pārskatu par biznesa plāna izpildi. | **Ņemts vērā.** | Papildināts anotācijas II sadaļas 2. punkts. |
| Atbildīgā amatpersona |    |
|  | (paraksts\*) |

 Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

|  |
| --- |
| (par projektu atbildīgās amatpersonas vārds un uzvārds) |
|  Zemkopības ministrijas Lauku attīstības atbalsta departamenta Valsts atbalsta plānošanas nodaļas vecākā referente Inese Štromberga  |
| (amats) |
| 67027156 |
| (tālruņa un faksa numurs) |
| Inese.Stromberga@zm.gov.lv; |
| (e-pasta adrese) |